Soms is ŉ mens net lus vir ŉ goeie spyker. | Timothy Kieswetter's Blog oor Gesonde Seksualiteit
Soms is ŉ mens net lus vir ŉ goeie spyker.
Posted on October 5, 2013 by Timothy Kieswetter
Goeie maniere, etiket, speekwoorde soos: “Jy mag nie uit die slaapkamer praat nie”, onbespreekte reëls wat jou verbied om oor enige iets seksueel te praat, is alles redes hoekom ek doen wat ek doen.
Om die taboe van seks te lig. (Of dalk meer realisties net aan te spreek en uit te wys.)
Hierdie is veral iets waaraan ons Afrikaanssprekende Christen aan skuldig is. Omdat ons so sterk morele trekking het, (Al is die resultate soms net ŉ blink ge‘polish’de masker.) loop ons rond met twee swaar laste op ons skouers:
#1 Verskriklike skuldgevoel oor sommer alles.
#2 Onkeerbare drang om ander op hulle skuld uit te wys.
Ek is vas oortuig ons bedoelinge is suiwer. Ons smag om God te behaag in alles wat ons doen. Maar ek dink iewers het iemand vir ons gelieg, oor presies wat dit is wat God behaaglik vind.
Hoe ek die Bybel lees, kom ek agter dat God alles behaaglik vind wat Hy geskape het tydens die skepping, (waarvan seks ook deel van maak) en glad nie afhangklik is van ons werke nie.
En tweedens kom ek agter God vind ŉ behaag in ons, nie as gevolg van wie ons is nie, maar as gevolg van wie Hy is.
So dan is daar niks wat ons kan DOEN of WEES wat God se guns kan oorwen nie, want dit is alles opgesluit in wat Hy gedoen het en wie Hy is.
Sjoe, dis ŉ load off.
Nou kan ek ophou tyd spandeer om voor te gee en net myself wees.
So met dit as die inleiding, kan ek kom tot die titel van hierdie artikel wat ek graag vandag met julle wil oor gesels.
“Soms is ŉ mens net lus vir ŉ goeie spyker.”
Baie lank gelede in die kerk se geskiedenis was daar ŉ dude by die naam van St Augustine. Hy het ŉ baie groot rol gespeel in die vorming van die Christen kerk, wat goed was, maar ook die vorming van die ongesonde konserwatiewe, taboe siening rondom seks, wat nie so goed was nie.
Hy het beweer, dat prostitusie ŉ nodige euwel is in die samelewing, want dit beskerm die heiligheid van die getroudevrou. Hulle het besef dat die mans onbeheerbare seksuele drange het, en heaven forbid dat hulle dit nou op hulle eie vroue moet uithaal. Die getroudevrou besoek haar man slegs een keer ŉ maand wanneer sy ovuleer sodat sy jou ŉ kind kan gee. (In daardie tyd was daar nie eers ŉ gedagte daaraan gegee dat die vrou ook seks mag begeer of geniet nie. Haar huweliksplig was om kinders te baar.)
Blind-oog van die kerk het die getroudemans maar hulle seksdrange na die prostitute geneem. (Kan jy sien dat die fokus om die masker blink te polish al lank terug perfek was. Wat die getroudeman in sy spaar tyd doen in ‘n donker systraat met ‘n prostituut, (wat in elk geval hel toe gaan), en die getroudevrou se emosionele behoefte tot liefkosing en seksuele behoefte tot orgasme, het alles niks saak gemaak nie. Solank alles net mooi op sy plek lyk.)
Vandag het tegnologie dit net so veel makliker gemaak. Een studie beweer dat tot met 80% van die mans in die kerk verslaaf is aan pornografie.
Daar is seker baie wat mens kan sê hieroor, verskillende oplossings uitdink, sommige mag dalk beter wees as ander, maar vandag wil ek met jou een van my gedagtes hieromtrent deel. (Besluit jy maar self of dit ŉ beter of slegter een is van die lot.)
Daar is ŉ baie groot gaping tussen “heilige” seks en “perverse” seks, wat ons vir onsself geskep het.
(Ek wil net hier noem, dat met “perverse” seks verwys ek nie na enige vorm van seksuele abuse of trauma nie. Ek praat van safe, sane and consensual seks)
Ons wil eerder praat van liefde maak, gemeenskap, twee wat een word, kamer toe gaan, mekaar beter leer ken, om met mekaar te slaap, as wat ons wil praat van seks, spyker, naai, jags en pomp.
Die een klink so hemels en die ander duidelik so dierlik.
En ek dink dit is waar ons soms die pot mis sit. Ons is nie engele nie. Ons is mense. Ons het ŉ gees en siel, maar ons het ook ŉ dierlike aspek tot ons. Ons instink, ons vlees, ons gevormde stof dele.
Ons probeer baie hard om ons inner-dier te ontken, doodmaak en wegsteek.
En wanneer ons seksuele verkeer, dan moet dit intiem wees, al twee se siele moet saam weef in een. As dit nie so is nie, dan is dit nie heilig genoeg nie.
Maar hoekom dan is so baie mans verslaaf aan porngrafie?
Hoekom dan lees so baie vrouens “50 Shades of Grey”?
Want daar is ŉ seksuele dier in ons wat aandag soek.
En as jy nie vir daardie seks-dier ruimte maak om in jou huwelik sy regmatige plek in te neem nie, gaan hy kos op ŉ ander plek soek.
God het die mens gemaak met 3 seksuele funksies. Prokreasie-seks, verhouding-seks (die liefdemakery) en ook die rekreasie-seks (seks vir geen ander rede behalwe vir die seksuele plesier daarvan nie.)
En omdat God dit alles gemaak het kan niks daarvan in die veiligheid van die huwelik “pervers” wees nie en dus is alle seksuele begeertes tussen man en vrou “heilig”, maak nie saak of julle vir mekaar brul, grom of knor nie.
As jy opsoek is na kreatiewe seks idees maak seker jy lees my boek “Ontbyt in die bed en Seks in die kombuis”
3 thoughts on “Soms is ŉ mens net lus vir ŉ goeie spyker.”
Talita du Plessis on October 5, 2013 at 10:47 am said:
Ek stem 100% saam! Die “dier” in ‘n mens MOET gevoed word anders ga eet daai dier op ander plekke.. (en ander goete)!
Sunè on October 5, 2013 at 10:53 am said:
Ek wil graag n voorstel maak: bring n maandelikse tydskrif uit oor gesonde seks met rebrieke, tips, stories, die nuutste speelgoed en posissies om te probeer. Ek weet van honderde mense wat so n tydskrif sal koop en geniet, en ek is een van hulle.
suzie on October 5, 2013 at 2:47 pm said:
We’ll my ex hét die kos by die Huis nie wardeer nie en wou eerder epol op straat gaan eet.